Natside ülikooli eesmärk olevat väljendatud ühes salajases dekreedis järg­miselt: Viia teaduslik uurimine  võimalikult tihedasse seosesse rahvusliku polii­tika vajadustega ja meie rahvaga. Vastavalt sellele on muidugi ümberkorral­datud kursused, üliõpilaskond jne. üliõpilaste arv on üldiselt vähenenud üle 30%. Üliõpilaste arvu piiramisega taheti vähendada osalt tööpuudust, teh­nikaülikooles ei ole üliõpilaste arv praegu piiratud, kuna taotletakse võidelda praktiliste kutsete alahindamise vastu. Kõige rohkem on üliõpilaste arv lan­genud majandusteaduse alal, kuna üllatavalt koguni tõusnud on katoliikliku teoloogia  ja farmaatsia alal. Esimesel alal on see vist ilmseks protestiks polii­tilise teoloogia vastu. Arvatavasti on katoliiklik kirik jäänud vaatamata natside totaliseerimisele teatud vaimseks ja majanduslikuks pelgupaigaks. Ainult katoliiklikud filosoofilis-teoloogilised ülikoolid ja tehnikaülikoolid on säUitanud oma 1932. a. taseme üliõpilaste arvus.